Συζήτηση:Βυζαντινή Κωνσταντινούπολη

message: Θεωρώ πως το λήμμα είναι σε αρκετά καλό επίπεδο αλλά μπορεί να γίνει ακόμα καλύτερο. Δυστυχώς δεν θα έχω το χρόνο να το δουλέψω όπως ήθελα, οπότε ελπίζω στην συνεισφορά και ενδιαφέρον από άλλους συντάκτες και ας προσπαθήσουμε να το κάνουμε αξιόλογο/προβεβλημένο. Προέρχεται από μετάφραση του αγγλικού, αλλά και πάλι θεωρώ πως υπάρχουν κάποιες ελλείψεις παρά τις όποιες προσθήκες συμπλήρωσα (τι να πρωτογράψει κανείς άλλωστε). Περιληπτικά:
* καλό να είναι να μπεί κάποια ελληνική βιβλιογραφία και πηγές για το συγκεκριμένο θέμα
* η ενότητα σχετικά με την Επιρροή νομίζω πως είναι σχετικά μικρή
* χρειάζονται παραπομπές στην ενότητα για τους Παλαιολόγους
* καλό είναι να μπεί μια ενότητα σχετικά με τη θέση της πόλης στην ελληνική παράδοση/ιστοριογραφία
* είμαι σίγουρος πως υπάρχουν και πολλά άλλα μικρομερεμέτια (π.χ. δείτε επίσης κτλ), αλλά βήμα βήμα
Gts-tg (συζήτηση) 14:40, 4 Μαΐου 2016 (UTC)
Επίσης, ένα άλλο ξεχωριστό ζήτημα είναι η ανανέωση των συνδέσμων σχετικά με την Βυζαντινή Κωνσταντινούπολη (τρέχων λήμμα) και αυτά που απλώς δείχνουν στην Κωνσταντινούπολη (σύγχρονη πόλη). Έκανα μια ανακατεύθυνση ως Κωνσταντινούπολη (Βυζαντινή) ώστε να εμφανίζεται στην αναζήτηση, καθώς και πρόσθεσα το πρότυπο άλλες χρήσεις στο λήμμα για την άλλη πόλη ώστε να φαίνεται και από εκεί σε περίπτωση όπου κάποιος καταλήξει εκεί ψάχνοντας για την βυζαντινή. Σε βάθος χρόνου φαντάζομαι, πως οι σύνδεσμοι στα λήμματα σχετικά με την βυζαντινή Κωνσταντινούπολη θα ανανεωθούν ώστε να δείχνουν στο σωστό λήμμα. Gts-tg (συζήτηση) 14:43, 4 Μαΐου 2016 (UTC)
thread_title: Εργασίες στο λήμμα

message: CHE σχετικά με το λήμμα για Κωνσταντινούπολη θα επαναφέρω αυτό που αφαιρέθηκε καθώς τα στοιχεία της εισαγωγής είναι σημαντικά ιστορικά στοιχεία (ανατολική Ρωμαϊκή και για κάποιο διάστημα λατινική). Σε ότι αφορά τις ονομασίες, είναι επίσης σημαντικές καθώς η πόλη ήταν γνωστή σε διάφορες σημαντικές γλώσσες της περιόδου, και η αναφορά τους έχει να κάνει με στόχο να δείξει τις επιρροές και την επιρροή της πόλης. Gts-tg (συζήτηση) 13:29, 15 Αυγούστου 2017 (UTC)
 το συντόμευσα στο σημείο αυτό καθώς οι πληροφορίες εκεί είναι κάτι που πήγαινε σε πολύ λεπτομέρεια χωρίς να είναι τόσο σημαντικό. Gts-tg (συζήτηση) 13:38, 15 Αυγούστου 2017 (UTC)
Καλησπέρα Gts-tg! Κατ' αρχάς θα ήθελα να διευκρινίσω -για να μην υπάρχει παρεξήγηση- ότι δεν υπήρξε καμία κακή πρόθεση εκ μέρους μου αλλά φαντάζομαι ότι αυτό το κατάλαβες. Η γνώμη μου είναι ότι αναφορές στις γλώσσες όπως παλαιονορβηγικά (!) κ.λπ. είναι εντελώς περιττές. Η γλώσσα που βάζουμε πάντα είναι η επίσημη. Δεν έχει κανένα απολύτως νόημα να γράφουμε το πως λεγόταν η Κωνσταντινούπολη στα διάφορα μέρη του κόσμου παρά μόνο στις επίσημες γλώσσες που ήταν τα λατινικά και τα ελληνικά. Ακόμα και τα οθωμανικά είναι περιττά, δεδομένου ότι το λήμμα αναφέρεται στη Βυζαντινή Κωνσταντινούπολη -δηλαδή πριν την άλωση της πόλης από τους Οθωμανούς και την υιοθέτηση των οθωμανικών τούρκικων ως επίσημη γλώσσα. Αυτή είναι βέβαια η προσωπική μου άποψη. Δεν είναι τυχαίο ότι και το αγγλικό λήμμα αναφέρει μόνο τα λατινικά, τα ελληνικά και τα οθωμανικά. Άλλωστε και στις βιογραφίες προσώπων γράφουμε το ονοματεπώνυμό τους σύμφωνα με τη χώρα προέλευσης και της χώρας της οποίας πήραν την υπηκοότητα (αν αυτή είναι διαφορετική). Δεν βάζουμε και τις αποδόσεις των ονομάτων σε άσχετες χώρες. Σε ό,τι αφορά τη συντόμευση του κειμένου, έτσι όπως το βλέπω τώρα δεν συμφωνώ ότι είναι καλύτερη. Τουλάχιστον στην εκδοχή που έγραψα -πιστή στο αγγλικό λήμμα- υπήρχαν ακριβείς ημερομηνίες και όχι αόριστα "μέσα του τάδε αιώνα" κ.λπ. Δεν καταλαβαίνω για ποιο λόγο προτιμάμε την αοριστολογία. Οι ημερομηνίες είναι δεδομένες, ιστορικές και αναμφισβήτητες. Ακόμα και το "κατόπιν την μεγαλύτερη πόλη της Τουρκίας" είναι κι αυτό λάθος. Η Κωνσταντινούπολη ήταν για 800 χρόνια η μεγαλύτερη πόλη της Ευρώπης αλλά δεν το αναφέρουμε αυτό (!) και προτιμάμε το ότι είναι η μεγαλύτερη πόλη της Τουρκίας; (!!!). Πόσο δε μάλλον που αυτό αφορά την Κωνσταντινούπολη μετά την πτώση της Οθωμανικής αυτοκρατορίας και συνεπώς δεν έχει καν θέση στη "Βυζαντινή Κωνσταντινούπολη"! Τέλος πάντων, απλά ανέπτυξα το σκεπτικό μου. Αν επιμένετε ότι έτσι είναι καλύτερο, αφήστε όπως είναι... Αλλά για κοιτάξτε το καλύτερα. Το αγγλικό λήμμα, πάντως, το βλέπω πιο σωστό από το δικό μας κι αυτό κάπου με θλίβει. Καλή συνέχεια συνάδελφε! CHE (συζήτηση) 16:29, 15 Αυγούστου 2017 (UTC)
 ναι φυσικά δεν υπήρξε ποτέ κανένα θέμα πρόθεσης. Σχετικά με τα παλαινορβηγικά τώρα, αυτό έχει να κάνει με τους Βάραγγους. Αυτό που λες όμως για τις επίσημες γλώσσες έχει την λογική του, οπότε μπορούν να διατηρηθούν οι επίσημες στην αρχή και κατόπιν για τις άλλες ονομασίες να γίνει αναφορά στο κυρίως λήμμα (θα κάνω την αλλαγή). Σχετικά με τα ακριβή χρονικά έτη αντί για μέσα του αιώνα κτλ, γενικότερα προτιμώ το ακριβές έτος για συγκεκριμένα συμβάντα (μάχη του, θάνατος του κτλ), και γενικότερους προσδιορισμούς σε ότι αφορά την χρονολογική περίοδο (π.χ. έως τα μέσα του τάδε αιώνα είχε ολοκληρωθεί η μετάβαση). Σε σχέση με το σε τι εξελίχηθηκε κατοπινά, αποτελεί μονάχα μια πολύ σύντομη αναφορά η οποία προσδίδει βάρος στην γενικότερη ιστορία της πόλης. Για το αγγλικό λήμμα γενικά, νομίζω πως είναι υποδεέστερο ιδίως σε ότι αφορά από την Δ´ σταυροφορία και έπειτα, καθώς και στην εικονογράφηση του, ενώ το τρέχων λήμμα εδώ προήλθε από μετάφραση του αγγλικού, και κατόπιν έγιναν αρκετές συμπληρώσεις και επεκτάσεις. Gts-tg (συζήτηση) 16:55, 15 Αυγούστου 2017 (UTC)
thread_title: Εισαγωγή

message: Ιδρύθηκε τον 4ο αιώνα, επί της αρχαίας πόλης του Βυζαντίου το 324 π.Χ. 
Διόρθωση: 324 μ.Χ. (μετά Χριστόν) Αναφορά:  2A02:587:AA00:E00:C034:6DC4:5CEA:88A8 16:25, 19 Φεβρουαρίου 2019 (UTC)
Διορθώθηκε. --cubic[*]star 21:05, 19 Φεβρουαρίου 2019 (UTC)
thread_title:  Σχόλιο 19-2-2019